**Úlohy zadané žiakom počas samoštúdia 6.4.- 17.4.2020**

**Občianska náuka 8.ročník**

Trestné právo

Príbeh: len prečítať

Tomáš B. sa vyučil za murára. Po obdržaní výučného listu sa držal pravidla: „Šetri sa v robote, makaj na fuškách.“ Keď práve nepomáhal záujemcom o fušky, táral so svojim miláčikom – psom Rolfom. Rolf bol veľmi náladový, nebolo nič nezvyčajné, keď na cudzieho človeka vycieral zuby. Tomášovi jeho meniace sa správanie imponovalo, lebo mu psík poskytoval vzrušenie i zábavu. Jedného dňa sa Tomášovi ozval jeho bratranec Peter. Staval dom a potreboval murára. Tomáša prosba o pomoc nepotešila, ale nemohol odmietnuť. Najviac ho hnevalo, že to bude pomoc bezplatná. Deň pred brigádou si posedel so spolupracovníkmi pri alkohole.

Na Rolfa zabudol a nechal ho hladovať takmer do rána. Aby si ho potom udobril, nechal ho voľne pobehovať po stavenisku. S Petrom sa pred robotou ešte posilnili alkoholom a pustili sa do murovania. Rolfa medzitým znudilo bezcieľne pobehovať po stavenisku a utiahol sa s nájdenou kosťou pod lešenie. Práve v tej chvíli Peter zostúpil z rozostaveného okna a vykročil k vedru malty uloženému pri Rolfovej skrýši. Pes keď pred sebou uvidel obnažené lýtko neváhal a chňapol.

Peter skríkol. Tomáš sa strhol. Tehla mu vypadla z ruky a padla práve na Petrovu hlavu.

Nešťastie bolo zavŕšené.

Tomáš B. sa musel zodpovedať za ublíženie na zdraví spôsobené z nedbanlivosti podľa § 223 Trestného zákona. Na pojednávaní sa dozvedel, že nedbanlivosti sa dopustil hneď dvojnásobne.

**Úlohy :**

● Porozmýšľaj a povedz čím sa Tomáš B. previnil.

Trestné právo – poznámky do zošita

- je odvetie práva, ktoré chráni občanov pred ľuďmi, ktorí porušujú právne predpisy a ohrozujú ich život, zdravie i majetok

- základnom TP je Trestný zákon, ktorý určuje - a, čo je trestný čin

- b, čo je trestná zodpovednosť

- c, čo je priestupok

Trestný čin – je **konanie nebezpečné** pre spoločnosť

- páchateľ- ten, kto spácha tr.čin

Trestná zodpovednosť – je **povinnosť zodpovedať** sa za trestný čin

To znamená, že -) za **svoje skutky** ste zodpovední od **14. rokov**

**-) od 14-18 roku** sa tresty **znižujú** na **polovicu (môžete ísť do polepšovne)**

**-) od 18 rokov** ste **plne zodpovední**

**Priestupok –** konanie, ktoré je **menej nebezpečné** ako trestný čin (rušenie nočného pokoja, drobné krádeže, prekročenie rýchlosti, rozbíjanie lavičiek v parku)

ÚLOHA – v učebnici máte zaujímavé úlohy- str. 39 , prosím PREČÍTAŤ